**Yhdenvertaisuustoimikunnan kokous 31/10/2019**

**Aika:** Torstaina 31.10.2019 klo 16.01 – 17.15

**Paikka**: Metro-kabinetti, Pohjoisesplanadi 11-13, Helsinki

**Osallistujat**

*Yhdenvertaisuustoimikunnan jäsenet varajäsenet*

Maria Loima, pj X Timo Kontio

Katja Mannerström, varapj X Tommi Vilppula

Päivi Kiili-Laakko X Enni Ikonen

Milo Toivonen X (saapui kohdassa 5) Tekla Kosonen

Mikko Weckström X Arja-Katariina Ylänkö

Binar Mustafa X Elina Vainikainen

Byoma Tamrakar Pentti Pieski

*Pysyvät asiantuntijat*

Milla Sandt, tasa-arvotoimikunnan esittelijä ja sihteeri X

Nitin Sood, yhdenvertaisuustoimikunnan esittelijä ja sihteeri X

Muut osallistujat

Pia Pakarinen, apulaispormestari, kasvatuksen ja koulutuksen toimiala X

1. **Kokouksen avaus**

Esitys: Kokous avataan kello 16.00.

Päätös: Kokous avattiin klo 16.01.

1. **Kokouksen laillisuuden ja päätösvaltaisuuden toteaminen**

Esitys: Kokous on laillisesti koolle kutsuttu ja päätösvaltainen.

Päätös: Todettiin kokous laillisesti koolle kutsutuksi ja päätösvaltaiseksi.

1. **Esityslistan hyväksyminen**

Esitys: Hyväksytään esityslista kokouksen työjärjestykseksi.

Päätös: Hyväksyttiin esityslista.

1. **Edellisen kokouksen (30/09/2019) pöytäkirjan hyväksyminen**

Esitys: Hyväksytään edellisen kokouksen (30/09/2019) pöytäkirja.

Päätös: Hyväksyttiin pöytäkirja 30/09/2019.

1. **Apulaispormestari Pia Pakarisen tapaaminen**

Asia: Keskustellaan yhdenvertaisuuteen liittyvistä teemoista kasvatuksen ja koulutuksen toimialalla.

Esitys: Merkitään keskustelu tiedoksi.

Käsittely: Pia Pakarinen kertoi yhdenvertaisuusasioista kasvatuksen ja koulutuksen toimialalla. Keskustelussa nousi esiin esimerkiksi päiväkotien esteettömyys, toisen asteen oppimateriaalien maksuttomuuskokeilu, koulujen omat lakisääteiset tasa-arvo- ja yhdenvertaisuussuunnitelmat ja kaikkien lasten oikeus osallistua koulutukseen riippumatta esimerkiksi paperittomuudesta tai muista syistä. Tuotiin esiin, että toimikunta voi antaa lausuntoja yhdenvertaisuusteemoista, ja apulaispormestari nosti tähän liittyen esiin esimerkiksi koulujen opetussuunnitelmat ja vapaan sivistystyön.

Päätös: Merkittiin keskustelu tiedoksi.

1. **Palvelujen yhdenvertaisuussuunnitelma 2020-2021**

Asia: Esitellään lopullinen palvelujen yhdenvertaisuussuunnitelma 2020-2021 toimenpiteineen.

Esitys: Merkitään keskustelu tiedoksi.

Käsittely: Esittelijä kertoi, että suunnitelman käsittely kaupunginhallituksessa on siirtynyt eteenpäin, ja se on menossa kaupunginhallitukseen päätettäväksi vasta 11.10. Siksi lopullista suunnitelmaa ei voida esitellä vielä toimikunnalle. Siirtäminen johtuu mm. siitä, että suunnitelmaan on tulossa joitain stilistisiä muutoksia ennen kaupunginhallituksen käsittelyä.

Päätös: Merkittiin keskustelu tiedoksi.

1. **Yhdenvertaisuustoimikunnan toimintasuunnitelma vuodelle 2020**

Asia: Keskustellaan toimintasuunnitelmasuunnitelmaluonnoksesta vuodelle 2020.

Esitys: Esittelijä muokkaa toimintasuunnitelmaa kommenttien perusteella ja tuo uuden version hyväksyttäväksi toimikunnan seuraavaan kokoukseen.

Käsittely: Esittelijä kävi läpi toimintasuunnitelman luonnoksen vuodelle 2020. Pyydettiin lisäämään suunnitelmaan kokeilujen yhteyteen myös kilpailutukset. Todettiin, että toimintasuunnitelma on jo riittävän tarkalla tasolla, joten sovittiin, että päätetään kokouksiin kutsuttavista vieraista myöhemmin.

Päätös: Hyväksyttiin toimintasuunnitelma.

1. **Seuraavat kokoukset**

Esitys: Yhdenvertaisuustoimikunnan seuraava kokous on 28.11. (asiantuntijapuheenvuoron alustaa Suomen Pakolaisneuvonta tai Terveyden ja hyvinvoinninlaitos paperittomien oikeuksista).

Päätös: Pidetään seuraava kokous 28.11. klo 16.30.

1. **Muut esille tulevat asiat**

Esitys: Merkitään keskustelu tiedoksi.

Päätös: Ei muita asioita.

1. **Kokouksen päättäminen**

Esitys: Puheenjohtaja päättää kokouksen kello 18.00.

Päätös: Kokous päätettiin klo 17.15.